Komisijos reglamentas (EB) Nr. 1841/2003
2003 m. spalio 17 d.
iš dalies pakeičiantis Reglamentą (EB) Nr. 1227/2000, nustatantį išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 7 straipsnio 2 dalį ir į 15 bei 23 straipsnius,
kadangi:
(1) Komisijos reglamentas (EB) Nr. 1227/2000 [3] su paskutiniais pakeitimais, padarytais Reglamentu (EB) Nr. 1203/2003 [4], nustatė Reglamento (EB) Nr. 1493/1999 2 straipsnio 3 dalies b punkte paminėto laikotarpio, kuriuo gamintojas gali gauti persodinimo teises po to, kai buvo užsodintas atitinkamas plotas, galutinį terminą. Kadangi Reglamento (EB) Nr. 1493/1999 2 straipsnio 3 dalyje numatytos tvarkos taikymo data buvo atidėta, atitinkamai reikėtų pratęsti pirmiau minėtą galutinį terminą.
(2) Kad būtų galima veiksmingai nustatyti Reglamento (EB) Nr. 1493/1999 14 straipsnio 1 ir 2 dalyse numatytus asignavimus, reikėtų patikslinti datą, iki kurios valstybės narės turi Komisijai pateikti savo metinius pranešimus, ir nustatyti datą, kuria remiantis būtų nustatomos faktiškai patirtos išlaidos ir išlaidos būtų patvirtintos.
(3) Nustatyta duomenų ir informacijos apie vynuogių veislių klasifikavimą, kuriuos valstybės narės turi siųsti Komisijai, forma taip pat turi būti koreguojama.
(4) Atitinkamai reikėtų iš dalies pakeisti Reglamentą (EB) Nr. 1227/2000.
(5) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1227/2000 iš dalies keičiamas taip:
1) 2 straipsnio 5 dalyje "2002 m. liepos 15 d." pakeičiama "2004 m. birželio 30 d.".
2) 16 straipsnio 1 dalies pirmasis sakinys bei a ir b punktai pakeičiami taip:
"Valstybės narės dėl perplanavimo ir konversijos sistemos ne vėliau kaip kiekvienų metų liepos 10 d. išsiunčia Komisijai:
a) ataskaitą apie einamųjų finansinių metų birželio 30 d. faktiškai patirtas išlaidas ir bendrą susijusį plotą;
b) ataskaitą apie einamųjų finansinių metų birželio 30 d. patvirtintas išlaidas ir bendrą susijusį plotą;"
3) Priedo 9 lentelė "Vyninių vynuogių veislių klasifikavimas" pakeičiama šio reglamento priedu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. spalio 17 d.